Daniel Ricciardo și Jenson Button s-au luat la întrecere cu karturile.
Daniel Ricciardo și Jenson Button, fost campion în F1, s-au luat la întrecere cu karturile în California.
"Ai tu un titlu de campion în Formula 1, dar pun pariu că te fac la karturi! Tu alegi terenul!" Așa i-o fi spus Daniel Ricciardo prietenului Jenson Button la telefon, înainte să se ia la întrecere pe pista CalSpeed din California. Ce credea el? Nu mai e Button din vremea în care concurau cot la cot în Formula 1, deci la karting ar trebui să fie floare la ureche. Dar s-a văzut experiența…britanicul l-a făcut praf! La final, băieții s-au cinstit cu niște "gogoșele"! Nu cu glazură, Ricciardo și Button țin la siluetă, ci cu un McLaren P1!Un pump înainte de culcare"Când simți că munca te ajunge din urmă, ia o pauză și antrenează-te"! Acesta este sfatul lui Dwayne Johnson! Așa reușește The Rock să aibă mereu mintea limpede! Uneori trage de fiare și când e trecut de miezul nopții, după se retrage la depou! Nu zice rău deloc! Parcă altfel pui capul pe pernă cu un pump de calitate!Skating is "Money"!Floyd Mayweather nu știe pe ce să mai arunce banii! Fostul boxer și-a cumpărat recent un patinoar în Las Vegas pentru patru milioane și jumătate de dolari "Money" și-a dorit mult un loc încăpător unde să se dea cu rolele în voie… uite că acum îl are! Nu se știe niciodată…poate dai o fugă în Vegas cândva pentru o petrecere pe role și auzi din spate: "Șase, vine Floyd!"Kyrgios și Osaka, pe coperta GQCe încredere are Nick Kyrgios în el! Aproape că n-a mai încăput pe coperta revistei GQ! "Băiatul rău" al circuitului ATP nu are atitudine doar pe teren, ci și în fața camerei! Shooting-ul i-a ieșit Zeiss, dar nu s-a putut abține să nu-i dea un ghiont lui Djokovic! După clasicele mărturisiri despre zodii, plimbările pe plajă sub clar de lună și cum se vede peste 10 ani, a ținut morțiș să spună și cât de mult se îndoiește de abilitățile lui Nole! Naomi Osaka apare și ea pe coperta GQ! Numărul 3 WTA a vorbit deschis despre relația ei cu rapper-ul Cordae!Bolt se apucă de cricket!Usain Bolt s-a retras de ceva timp din atletism, cariera în fotbal n-a durat foarte mult, dar nu renunță la sport! Jamaicanul și-a zis să încerce ceva nou, dacă tot are o curte atât de mare! Împreună cu gașca sa de prieteni, Bolt a dat-o pe cricket! Dintre cele 3 mingi primite de la amicul său, "Fulgerul" abia a reușit să lovească una!